Ae
fin di un percors durât nûf agns, lis autoritâts dal Montenegro a
àn otignût un codiç ISO pal montenegrin (CRN). Chest
ricognossiment i da un valôr di uficialitât internazionâl a cheste
lenghe che, fin cumò, e vignive calcolade une varietât dal serp. La
costituzion di chest paîs balcanic za tal 2007 i assegnave al
montenegrin il status di lenghe uficiâl, status che si veve po
slargjât intal 2011 a dut il sisteme scolastic public cundut che,
propit intal censiment di chel an, il 44% de popolazion al declarave
di fevelâ par serp a front di un 36% che al indicave il montenegrin
come lenghe proprie. Cun chest gnûf passaç, il montenegrin si
infuartìs ancje sul plan internazionâl, intant che i partîts di
oposizion e diviersis organizazions a denunciin un aument des
discriminazions cuintri di cui che al dopre la lenghe serbe.
Font:
Balkan Insight,
12/12/17
smo_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn bos_Latn unk